Sarandë-Hidhet në erë me tritol depoja e Ujësjellësit në fshatin Kopacez në Delvinë. Ujësjellësi ishte ndërtuar prej 16 vitesh, ndërkohë që dje u vu në punë për herë të parë.

Ai furnizonte me ujë gjysmën e fshatit ndërsa pjesa tjetër furnizohej nga burimi.

Mësohet se ngjarja mund të ketë ndodhur për shkak të ndonjë konflikti mes banorëve të dy pjesëve të fshatit. Pjesa e fshatit që furnizohej nga burimi pretendonte se vënia në punë e ujësjellësit do shteronte burimin dhe pas kësaj ata do të detyrohen të furnizohen me ujë nga ujësjellësi, ku do të paguanin dhe një tarifë të caktuar.

Shpërthimi ka ndodhur rreth orës 08:00 të mbrëmjes së djeshme. Lidhur më këtë ngjarje janë shoqëruar 10 persona.

Policia prej ditës së djeshme ndodhet në vendin e ngjarjes dhe po punon për zbardhjen e plotë të saj.

Ujësjellësi ku u vendos tritoli

Vendi ku u vendos tritoli